KOMISIJOS SPRENDIMAS
2005 m. kovo 16 d.
dėl Bendrijos finansinės paramos Vokietijos ir Suomijos programoms, parengtoms stiprinti jų patikrinimų infrastruktūrą, skirtą tikrinti iš trečiųjų šalių įvežamų augalų ir augalinių produktų sveikatą
(pranešta dokumentu Nr. C(2005) 674)
(autentiški tik tekstai suomių, vokiečių ir švedų kalbomis)
(2005/242/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją, ir išplitimo joje (1), ypač į jos 13c straipsnio 5 dalies šeštą pastraipą,
kadangi:
(1)
Direktyva 2000/29/EB numato Bendrijos finansinės paramos suteikimą valstybėms narėms stiprinti augalų sveikatos ir augalinių produktų, įvežamų iš trečiųjų šalių, patikrinimų infrastruktūrą.
(2)
Vokietija ir Suomija sudarė po augalų ir augalinių produktų, įvežamų iš trečiųjų šalių, patikrinimų infrastruktūros stiprinimo programą. Jos prašė Bendrijos finansinės paramos šioms programoms pagal 2002 m. birželio 11 d. Komisijos reglamentą (EB) Nr. 998/2002, nustatantį išsamias taisykles dėl nuostatų įgyvendinimo, susijusių su Bendrijos finansine parama valstybėms narėms, dėl patikrinimų infrastruktūros augalų ir augalinių produktų, įvežamų iš trečiųjų šalių (2), stiprinimo.
(3)
Vokietijos ir Suomijos suteikta techninė informacija leido Komisijai tiksliai ir išsamiai analizuoti situaciją. Komisija parengė reikalavimus atitinkančių patikrinimų tarnybų stiprinimo programų sąrašą, kuriame pateikti duomenys apie siūlomos Bendrijos finansinės paramos kiekvienai programai sumą. Informaciją taip pat išnagrinėjo Augalų sveikatos nuolatinis komitetas.
(4)
Kiekviena programa, esanti sąraše prieš ją patvirtinant, buvo atskirai įvertinta. Komisija padarė išvadą, kad sąlygos ir kriterijai, nustatyti Direktyvoje 2000/29/EB ir Reglamente (EB) Nr. 998/2002 dėl Bendrijos finansinės paramos subsidijos yra įvykdyti.
(5)
Todėl yra tikslinga skirti Bendrijos finansinę paramą Vokietijai ir Suomijai šių programų išlaidoms padengti.
(6)
Šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Bendrijos finansinės paramos skyrimas padengti Vokietijos patirtas išlaidas dėl patikrinimų tarnybų stiprinimo programos yra patvirtintas.
2. Bendrijos finansinės paramos skyrimas padengti Suomijos patirtas išlaidas dėl patikrinimų tarnybų stiprinimo programos yra patvirtintas.
2 straipsnis
1. Bendra Bendrijos finansinės paramos suma, kaip numatyta 1 straipsnyje, yra 94 470 EUR.
2. Maksimali Bendrijos finansinės paramos suma atitinkamoms valstybėms narėms yra tokia:
a)
36 875 EUR: Vokietijai;
b)
57 595 EUR: Suomijai;
3. Maksimali Bendrijos finansinė parama kiekvienai patikrinimų tarnybų stiprinimo programai pateikiama priede.
3 straipsnis
Bendrijos finansinė parama kiekvienai programai, kaip nurodyta priede, išmokama, kai:
a)
suinteresuota valstybė narė pateikia Komisijai atitinkamus dokumentus, įrodančius įrangos ir (arba) paslaugų, išvardytų programoje, pirkimą ir (arba) tobulinimą.
b)
suinteresuota valstybė narė pateikia Komisijai prašymą išmokėti Bendrijos finansinę paramą pagal Reglamento (EB) Nr. 998/2002 3 straipsnyje išdėstytas nuostatas.
4 straipsnis
Sprendimas skirtas Vokietijos Federacinei Respublikai ir Suomijos Respublikai.
Priimta Briuselyje, 2005 m. kovo 16 d.